สวัสวัสดีกว่าเพิ่งกินยาคุมครั้งแรกเมอชิลอน 28 กินไป 10 เม็ดเมนก็มา คือมันเกิดจากอะไรคะ ก็กลัว แหนพึ่งหลั่งในไปเม็ดที่6มีโอกาสตั้งคันมั้ยคะ
สวัสดีค่ะ หากได้เริ่มทานยาคุมกำเนิดภายใน 1-5 วัน นับจากวันแรกที่มีประจำเดือนมา ยาคุมกำเนิดก็จะออกฤทธิ์ในการป้องกันการตั้งครรภ์ได้ทันที แต่หากไม่ได้เริ่มทานยาคุมกำเนิดภายใน 1-5 วัน นับจากวันแรกที่มีประจำเดือนมา ยาคุมจะยังไม่สามารถออกฤทธิ์ในการป้องกันการตั้งครรภ์ได้ทันที ต้องทานต่อเนื่องไปอย่างน้อย 7 วันก่อน ดังนั้น หากทานไปเพียง 6 เม็ด แล้วมีเพศสัมพันธ์ ก็จะมีโอกาสตั้งครรภ์ได้ค่ะสำหรับเลือดที่ออก หลังจากที่ทานยาคุมไป 10 เม็ด ไม่ถือเป็นเลือดประจำเดือน แต่น่าจะเป็นเลือดที่เกิดจากผลข้างเคียงของยา ที่ทำให้มีเลือดออกกะปริดกะปรอยได้ค่ะ ซึ่งก็ไม่ได้อันตรายอะไร แนะนำควรทานยาคุมต่อไป โดยควรทานให้ตรงเวลา โดยส่วนใหญ่ เลือดที่ออกก็มักจะหยุดหายไปได้เองค่ะทั้งนี้ เมื่อทานยาคุมจนถึงเม็ดแป้ง หรือประมาณเม็ดที่ 23-26 ก็ควรจะมีเลือดออกมา ซึ่งจะถือเป็นเลือดประจำเดือน และจะเป็นการแสดงว่า ไม่ได้มีการตั้งครรภ์เกิดขึ้น แต่หากไม่มีเลือดออกมา ก็ควรตรวจหาการตั้งครรภ์ดูด้วยค่ะ